stanford-oval/wikipedia huggingface dataset:
אורן פפיסמדוב
ביוגרפיה

פפיסמדוב נולד, גדל והתחנך באשדוד, בן להורים יוצאי גאורגיה. בנעוריו למד במגמת הדרמה והתיאטרון בתיכון מקיף ד' בעיר מגוריו.
לאחר שירותו הצבאי בצה"ל למד בין השנים 2013–2016 משחק בסטודיו למשחק ניסן נתיב.
במסגרת לימודיו ב"ניסן נתיב", שיחק בין היתר במחזות קליניקה את דמותו של תומאס, במחזה חלום את דמות האב, באורזי מזוודות של חנוך לוין את דמותו של מוניה גלובצ'יק ובהם יורים גם בסוסים את התפקיד ראשי: רוקי.
בתיאטרון, שיחק בתיאטרון הבימה במחזות מה עושים עם ג'ני שם גילם את פלויד ובמחזה "1984", על פי ספרו האייקוני של ג'ורג' אורוול, שיצר את המושג "האח הגדול", שם גילם את צ'רניגטון.
הופעתו הראשונה בטלוויזיה הייתה בשנת 2016, בעונתה הראשונה של סדרת הדרמה הקומית "תאג"ד " ששודרה ב-Yes Action למנויי yes, שם שיחק בתפקיד טטרו החובש.
בנובמבר 2016 בעקבות הופעתו בסדרה תאג"ד זכה בפרס אשדוד בתחום האומן הצעיר והמבטיח.
ב-2017 גילם בעונתה השנייה של הסדרה "האחיות המוצלחות שלי", את אהרוני ב-yes. באותה השנה הצטלם בנוסף לסרט הקולנוע "הסוסיתא של הרצל", אשר יצא לאקרנים בסוף שנת 2019. שם גילם את דמותו של יולי, ולמען התפקיד למד גם לדבר קווקזית.
ביוני 2020 חזר לגלם את טטרו החובש בעונתה השנייה של הסדרה תאג"ד ב yes, ובאותו הזמן הצטלם לעונתה השנייה של סדרת הטלוויזיה הסאטירית שב"ס, מועמדת פרס האקדמיה הישראלית לקולנוע וטלוויזיה, שמשודרת ב-כאן 11.
לאורן יש גם שירים שכתב והלחין - "חופשי" ו"להעלים את העולם".
פפיסמדוב כתב והלחין ביחד עם רותם כ"ץ ורועי כהן את השיר "קונקשן לליבך" שהיה שירו של בן לולו (אור אדרי) בעונה השנייה של הסדרה תאג"ד.
בדצמבר 2022, שיחק פפיסמדוב בתפקיד הראשי בהצגה "מעבר לגבול" שכתבה היוצרת אילנית סוויסה ובבימויו של סיני פתר. המחזה זכה בפסטיבל "כאן ועכשיו" בתיאטרון הקאמרי בשנת 2021 בפרס המחזה הטוב ביותר. ההצגה עלתה בתיאטרון ברמוזה תחת אנסמבל "שובר גלים" והיא נחשבת להפקת התיאטרון המקצועית הראשונה שהועלתה במסגרת תיאטרון אשדודי. במהלך חודש יולי 2023 עלתה ההצגה גם באודיטוריום נעים לתרבות באשדוד, עיר הולדתו.
פילמוגרפיה > קולנוע

| שנה | כותר | תפקיד | הערות |
| --- | --- | --- | --- |
| 2019 | הסוסיתא של הרצל | יולי |  |
פילמוגרפיה > טלוויזיה

| שנה | כותר | תפקיד | הערות |
| --- | --- | --- | --- |
| 2016 | תאג"ד | טטרו |  |
| 2017 | האחיות המוצלחות שלי (עונה 2) | אהרוני |  |
| 2020 | תאג"ד (עונה 2) | טטרו |  |
| 2020 | שב"ס (עונה 2) | בני |  |
חיים אישיים

ב-26 בפברואר 2017 נישא פפיסמדוב למעיין בן יוסף לאחר שבע שנות זוגיות. לשניים שני בנים.
מתגורר עם משפחתו בהוד השרון.
הערות שוליים

↑   אורן פפיסמדוב - חופשי, סרטון  באתר יוטיוב (אורך: 2:53)
↑   אורן פפיסמדוב - להעלים את העולם, סרטון  באתר יוטיוב (אורך: 3:45)
↑   תאג"ד 2  | קונקשן לליבך - הקליפ הרשמי!, סרטון  באתר יוטיוב (אורך: 3:04)
עליזה עזיקרי

| --- | --- |

עליזה עזיקרי בהופעה, 1978
 לידה:  28 בדצמבר 1941 מרוקו מרוקו
 פטירה:  25 בפברואר 2009 (בגיל 67) ישראל ישראל
 שם לידה:  לוסי מלול
 מקום קבורה:  בית העלמין ירקון 
 מוקד פעילות:  ישראל 
 תקופת הפעילות:  1960–2009 (כ־49 שנים)
 שפה מועדפת:  עברית 
 בן או בת זוג:  ניסים עזיקרי 
 פרופיל ב-IMDb
 
עליזה עָזיקְרי (28 בדצמבר 1941 – 25 בפברואר 2009) הייתה זמרת, שחקנית קולנוע ותיאטרון ישראלית.
דיסקוגרפיה

1968 – "נערה ממש אוצר", סי בי אס.
1968 – "שירים שאהבתי", סי בי אס.
1970 – "ערב טוב", קוליפון.
1970 – "לא לוקחת ללב", קוליפון.
1970 – "לו הייתי...", סי בי אס.
1997 – "שירים שאהבתי", אן אם סי, הדפסה מחודשת.
1998 – "נערה ממש אוצר" - אלבום אוסף כפול.
2005 – "לא לוקחת ללב", קוליפון, הדפסה מחודשת.
הערות שוליים

↑  עליזה עזיקרי, אני מצפצפת על כולם!, "העולם הזה", גיליון 1574 מ-1 בנובמבר 1967, עמוד 18
↑  אף שעל עטיפת התקליט כתוב "עם אריס סאן ותזמורתו" ולא "נערה ממש אוצר".
↑  זאב רב-נוף,'"`UNIQ--nowiki-00000002-QINU`"'ביקורת תקליטים ("עליזה עזיקרי - שירים שאהבתי"), דבר, 14 באפריל 1969
| --- | --- |
בקרת זהויות :  NLI: 987007297429105171  LCCN: no2005059815  MusicBrainz: 09a9ff54-f79e-4b7c-af43-6d9ae97c2038  VIAF: 97390976   WorldCat (עם VIAF): 97390976 
עליזה עזיקרי באולפן רדיו, 1969. אוסף דן הדני, הספרייה הלאומית
וישניצה (פולין קטן)

| --- | --- |
סמל וישניצהסמל וישניצה
טירת וישניצה
טירת וישניצה
 מדינה:  פולין פולין
 פרובינציה:  פולין קטן (פרובינציה) פולין קטן
 מחוז:  בוכניה
 שטח:  5.05 קמ"ר
 אוכלוסייה:  ‏
  ‑ בעיירה:  2,788 (31 במרץ 2021)
 קואורדינטות:  49°54′54″N 20°27′04″E﻿ / ﻿49.915°N 20.451°E﻿ / 49.915; 20.451 
 אזור זמן:  UTC+1
 http://www.nw.com.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיוישניצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיוישניצה(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהוישניצה(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהוישניצה  he tabBackground:;tabBorder:#aaa;defaultTab:0;
וישניצה (בפולנית: Nowy Wiśnicz, נובי וישניץ'; ביידיש: ווישניצא) היא עיירה השוכנת כ-8 ק"מ דרומית לבוכניה, בפרובניציית פולין קטן שבדרום פולין.
תולדות היישוב

וישניצה נזכרת לראשונה במאה ה-12, אז הייתה בבעלות משפחות אצולה. בשנת 1616 הוענקו ליישוב זכויות עיר. בשנת 1863 פרצה בעיירה דליקה גדולה.
יהודי וישניצה

יהודים ישבו בווישניצה מסוף המאה ה-16, אחרי שגורשו מבוכניה בשנת 1605 התפתחה הקהילה בווישניצה. בגזרות ת"ח–ת"ט פרעו בקהילה המקומית שמנתה כמה מאות משפחות, הקוזקים, וכעבור כמה שנים, במלחמות השוודים, הגייסות הפולניים בפיקודו של סטפן צ'רנייצקי שהאשימום בבגידה.
בווישניצה הייתה אחת הערים הראשונות בהן היה קלויז חסידי פעיל, שהונהג על ידי רבי אביש צנווירט ובנו רבי יצחק חתן רבי שמעון מירוסלב. חסידי הקלויז היו מעורבים בסכסוכים רבים בעיר שהייתה מפורסמת לאורך דורות כעיר של מחלוקות, ורוב רבניה עזבוה מסיבה זו.
ב-28 בנובמבר 1918 נערך פוגרום ביהודי העיירה. יהודי העיירה, לרבות נשים וילדים, רוכזו בכיכר המרכזית בה, והובלו לבית הכנסת המקומי. שם הולקו כ-130 יהודים לשעשוע הקהל הפולני. באפריל 1923 נערכו ביהודי העיירה פרעות נוספות בידי איכרי הסביבה, ובמרץ 1926 הופצה נגד יהודי העיירה עלילת דם, לפיה הם משתמשים בדם נוצרים לצורכי פולחן. בשנים אלה היגרו מהעיירה רבים מיהודיה.
בין מלחמות העולם התגברה בעיירה הפעילות הציונית, לצד פעילות של אגודת ישראל, שרוב תומכיה היו חסידי גור. בשנים אלה נמנו בעיירה 1,273 יהודים, כמחצית מתושביה.
יהודי וישניצה > במהלך השואה

עם כניסת הגרמנים לעיירה בספטמבר 1939, הטילו אלו על יהודיה גזירות שונות, ובהן הגבלות תנועה, גיוס לעבודות כפייה, חובת ענידת סימן מזהה, חובת תשלום סכומי כופר והחרמת רכוש. עם הגעת פליטים יהודים מאזור קרקוב לעיירה, הגיע מספר יהודיה לכ-3,000 איש. מעת לעת שילחו הגרמנים גברים יהודים מהעיירה למחנות עבודה, והוציאו להורג יהודים שנמצאו מחוץ לעיירה ללא היתר.
ב--2 באוגוסט 1942 גורשו כל יהודי העיירה לבוכניה, וממנה שולחו למחנות ההשמדה. בשעת האקציה הצליחו להימלט מהעיירה כמה עשרות יהודים ליערות הסביבה, והגרמנים ערכו אחריהם מצוד מתמשך בסיוע איכרים מקומיים.
יהודי וישניצה > רבני העיירה

מרבני הקהילה הנודעים: רבי נפתלי הרץ לנדא (חתנו של רבי חיים צאנזר, רבי אלעזר קאליר שהתמודד מול רבי ברוך פרנקל-תאומים ופרש מהרבנות כעבור זמן קצר לטובתו של זה האחרון, רבי צבי הירש הורוויץ (נכדו של רבי שמואל שמלקה הורוביץ), רבי אריה לייבוש ליפשיץ, בנו רבי אהרן זליג, ונכדו רבי נתן נטע ליפשיץ מווייליפולי ורבי שלמה הלברשטאם שפתח בה בסוף המאה ה-19 את ישיבתו. 
בין תרפ"ב (1922) לשנת תרצ"ו (1936) כיהן כרב העיירה הרב זאב וולף אייכנשטיין. גם רבי נפתלי רובין (צאצא לאדמו"רי רופשיץ), חתנו של הרב יחזקאל שרגא הלברשטאם משינובה, כיהן בעיירה כרב באותה תקופה עד שנפטר בשנת תרצ"ח (1938). לאחר מכן, כיהן בנו, הרב חיים ברוך רובין, עד שהועבר לגטו בוכניה עם חיסול הקהילה, ונרצח בג' באלול תש"ג על ידי איש גסטפו לאחר שהזדהה כאדמו"ר מבעלז.
בתקופת השואה הסתתר האדמו"ר מבעלז במשך תקופה בווישניצה, מינואר ועד ספטמבר 1942. לאחר מכן עבר לקרקוב ולגטו בוכניה.
הערות שוליים

↑  אין לבלבל עם הכפר וישניצה בפרובניציית לובלין.
↑  בתוך הקטע על ר' צבי יוסף רובין בתולדות ר' אברהם יהושע השל רובין מיאסלו.
| --- | --- |
בקרת זהויות :  NLI: 987007567708605171  GND: 5348365-0  NKC: ge278631  VIAF: 149065706   WorldCat (עם VIAF): 149065706
קסם (להקה)

| --- | --- |
 מוקד פעילות:  ישראל
 תקופת הפעילות:  1982–1985 (כ־3 שנים)
 סוגה:  פופ
 חברים
 עירית ענבי ירון חדד ברק גליל ורדה גורן
 
קסם הייתה להקה ישראלית שפעלה בשנים 1982–1985.
היסטוריה

הלהקה הוקמה ב-1982 על ידי אלדד שרים. חברי הלהקה היו עירית ענבי, ירון חדד, ברק גליל וורדה גורן.
ענבי, חדד וגליל השתתפו ב-1981 במחזמר "ברנשים וחלומות" והמשיכו ללהקה שהוקמה שנה לאחר מכן עם גורן שצורפה ללהקה זו.
ב-1982 השתתפה הלהקה לראשונה בקדם אירוויזיון 1982 עם השיר "בומרנג", והם הגיעו למקום ה-11. בשנה זו גם השתתפו בפסטיבל שירי הילדים עם השיר "שיר לשכונה" שהגיע למקום הרביעי.
ב-1983 התחרתה הלהקה בשנית בקדם אירוויזיון 1983, עם השיר  "האגדה על בל", שהגיע למקום השלישי והפך לשיר המזוהה ביותר עם הלהקה. באותה שנה השתתפה בשנית בפסטיבל שירי ילדים עם השיר "אתה לא לבד" שהגיע למקום החמישי.
ב-1984 השתתפו חברי הלהקה לצד אריה מוסקונה ושולה חן במחזמר "אל תרדו ממני" שנכתב ע"י חיים חפר ואלדד שרים, ובוים ע"י צדי צרפתי.
ב-1985 השתתפו חברי הלהקה בפעם השלישית והאחרונה בקדם אירוויזיון 1985 עם השיר "טוב" שהגיע למקום השמיני. בקדם זה במקום גליל וגורן הופיעו לצד ענבי וחדד שני זמרים אחרים (אחד מהם הוא הזמר חיים צדוק). באותה השנה הוציאה הלהקה את אלבומה היחיד שנקרא על שמה "קסם", ולאחריו הלהקה התפרקה.
איאן הרדינג

| --- | --- |

 לידה:  16 בספטמבר 1986 (בן 38) היידלברג, גרמניה המערבית 
 מדינה:  ארצות הברית 
 תקופת הפעילות:  מ-2007 
 מקום לימודים:  אוניברסיטת קרנגי מלון  בית הספר המכין ג'ורג'טאון 
 http://ian-harding.org/
 פרופיל ב-IMDb
 
איאן מייקל הרדינג (באנגלית: Ian Michael Harding; נולד ב-16 בספטמבר 1986) הוא שחקן אמריקאי. ידוע בעיקר בזכות משחקו בסדרת הנוער "שקרניות קטנות" כעזרא פיץ.
ביוגרפיה

איאן הרדינג נולד בהיידלברג שבגרמניה למשפחת אנשי צבא, ומספר שנים לאחר מכן משפחתו עברה לווירג'יניה שבארצות הברית. הרדינג הצטרף למועדון הדרמה בבית הספר התיכון. הוא למד משחק באוניברסיטת קרנגי מלון.
בין השנים 2010–2017 גילם הרדינג בסדרה "שקרניות קטנות" את תפקיד עזרא פיץ - מורה לספרות המתאהב באחת מתלמידותיו.
באוקטובר 2024, פורסם כי הרדינג יככב בסדרה "Ripple" של הולמרק+. עלילת הסדרה מתרחשת בניו יורק ועוקבת אחרי ארבעה זרים – וולטר, קריס, נייט ואריה – שחייהם משתלבים באופן מקרי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | ארץ ההרפתקאות (אנ') | וולסי פרפסטון |  |
| 2010 | אהבה וסמים אחרים (אנ') | פיזר טרייני |  |
| 2011 | Deadtime Stories: Volume 2 | ריאן |  |
| 2015 | Addiction: A 60s Love Story | מקס בורנשטיין |  |
| 2016 | Super Novas | אלכס |  |
| 2017 | People You May Know | פיליפ |  |
| 2018 | מרד במשרד (אנ') | ניקולס פרוהם |  |
| 2019 | פורד נגד פרארי | איאן |  |
| 2022 | The Hater | ברנט |  |
| 2024 | Our Little Secret | לוגאן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | NCIS: לוס אנג'לס | קרטיס לקרוס | פרק: "The Bank Job" |
| 2010 | Hollywood is Like High School with Money | ג'ימי האנטר | סדרת רשת; 6 פרקים |
| 2010–2017 | שקרניות קטנות | עזרא פיץ | תפקיד ראשי (7 עונות); 157 פרקים |
| 2016 | Break: The Musical | רוקסטאר | סדרת רשת; פרק:  "Break (I've Been Waiting For)" |
| 2017 | Flip the Script | המפיק | סדרת רשת; פרק: "Shelf Life" |
| 2018 | Shatterbox | טים | סדרת רשת; פרק: "Are You Still Singing" |
| 2019 | שקרניות קטנות: הפרפקציוניסטיות | עזרא פיץ | פרק: "Pilot" |
| 2019 | רופאי שיקגו | פיליפ דייוויס | 11 פרקים |
| 2020 | קיפו ויצורי הפלא (אנ') | האריס | דיבוב; 4 פרקים |
| 2021 | מגנום, בלש פרטי | איידן ווקר | פרק: "Til Death" |
| 2022 | Long Slow Exhale | אדי האגן | תפקיד ראשי; 12 פרקים |
| 2022 | Ghosts of Christmas Alway | פיטר בארון | סרט טלוויזיה של הולמרק |
| 2024 | The Magic of Lemon Drops | רורי | סרט טלוויזיה של הולמרק |
| 2024 | Holidazed | ג'וש היל | 3 פרקים |
| 2025 | Ripple | נייט | סדרת טלוויזיה עתידית של הולמרק |
פרסים

| שנה | טקס | קטגוריה | מועמד בעקבות | תוצאה |
| --- | --- | --- | --- | --- |
| 2010 | פרסי בחירת הנוער | כוכב הטלוויזיה הנבחר של הקיץ | שקרניות קטנות | זכייה |
| 2011 | פרסי בחירת הנוער | כוכב הטלוויזיה הנבחר של הקיץ | שקרניות קטנות | זכייה |
הערות שוליים

↑  Nellie Andreeva,Denise Petski, ‘Ripple’: Frankie Faison, Julia Chan, Ian Harding & Sydney Agudong Lead Cast Of Hallmark+ Series, Deadline Hollywood, ‏2 October 2024
| --- | --- |
בקרת זהויות :  LCCN: no2012031348  VIAF: 232638422   WorldCat (עם VIAF): 232638422
פארק מיל אנדס

| --- | --- |

 מידע כללי
 תאריך הקמה:  1948 
 נתונים ומידות
 שטח:  452 square inch, 0.292 מטר רבוע
 מיקום
 מדינה:  ארצות הברית ארצות הברית
 מיקום:  פורטלנד 
 קואורדינטות:  45°30′58″N 122°40′24″W﻿ / ﻿45.516222222222°N 122.67325°W﻿ / 45.516222222222; -122.67325
 אתר רשמי
  (למפת פורטלנד מוגדלת) פארק מיל אנדס(למפת פורטלנד רגילה) פארק מיל אנדס
 
הפארק בשנת 2007
פארק מיל אנדס (באנגלית: Mill Ends Park) הוא פארק זעיר בעיר פורטלנד במדינת אורגון שבארצות הברית. לפארק צורה עגולה, בקוטר 61 ס"מ, ושטחו 0.292 מ"ר. לפי ספר השיאים של גינס, זהו הפארק הקטן בעולם עד 2025, עד שנשבר השיא לפארק קטן בעיר נגאיזומי ביפן  המשתרע על כ-0.24 מ"ר.
היסטוריה

בשנת 1948 הוכשר המקום לשם הצבת פנס רחוב. משבוששה העירייה להציב את הפנס, החליט דיק פייגן, בעל טור בעיתון אורגון ג'ורנל, שהמקום נשקף מחלון משרדו, לשתול במקום פרחים. הוא קרא למקום על שם הטור שכתב בעיתון - מיל אנדס.
כדי להוסיף עניין למקום, המציא פייגן אגדה אודות גילוי המקום, לפיה הבחין בלפרקון חופר במקום בור. הוא תפס אותו וזכה למשאלה. משאלתו הייתה פארק משל עצמו, אך מאחר שלא הגדיר את גודל הפארק, הלפרקון העניק לו את החור. במהלך השנים התייחס פייגן לפארק בטוריו, ותיאר אותה כמושבת הלפרקונים היחידה ממערב לאירלנד. הוא טען כי הוא האדם היחיד שמסוגל לראות את ראש הלפרקונים, פטריק או'טול.
גם לאחר מותו של פייגן ב-1969 נמשך טיפוח הפארק. ב-1972 הוא הוכר כפארק הקטן בעולם לפי ספר השיאים של גינס, וב-1976 הוכר רשמית כפארק עירוני. תושבי העיר הוסיפו לו מדי פעם אביזרים יוצאי דופן, כגון בריכת שחייה לפרפרים, גלגל ענק מיניאטורי, ועוד. אגדת הלפרקונים הפכה את הפארק למקום המרכזי בעיר פורטלנד בו נערכות חגיגות יום פטריק הקדוש. בשנת 2011 הקימו אנשי תנועת המחאה "כיבוש וול סטריט" אוהלים זעירים במקום, בדומה למאהלי המחאה האמיתיים שהקימו בפארקים שונים ברחבי ארצות הברית.
Jolene

Jolene הוא שיר קאנטרי שנכתב ובוצע על ידי הזמרת דולי פרטון בשנת 1973 והגיע למצעדי הפזמונים ב-1974. השיר נכלל באלבום הנושא אף הוא את השם Jolene. השיר זכה להצלחה גדולה ומגזין המוזיקה רולינג סטון דירג אותו במקום ה-217 ברשימת "500 השירים הגדולים בכל הזמנים".
רקע

השיר מספר על אישה אשר מתעמתת עם ג'ולין, צעירה יפהפייה אשר מנסה לפתות את בעלה. במהלך השיר היא מתחננת אליה, "בבקשה, אל תיקחי אותו רק בגלל שאת יכולה".
לטענת דולי פרטון היא כתבה את השיר לאחר שסברה שפקידה בעלת שיער אדמוני שעבדה בבנק בו התנהל חשבון המשפחה, מפלרטטת עם בעלה והוא, במקביל, מגלה עניין רב מדי בסידור ענייניהם הכספיים באותו בנק. השם ג'ולין נלקח, לטענת פרטון, משם מעריצה ילדה בעלת שיער אדמוני, לה חתמה פרטון בסיום הופעה ושאלה לשמה.
הצלחה וגרסאות כיסוי

השיר הגיע למקום הראשון במצעד שירי הקאנטרי בארצות הברית. כמו כן השיר זכה לעשרות גרסאות כיסוי, בין השאר על ידי אוליביה ניוטון-ג'ון, הווייט סטרייפס, מיילי סיירוס, הליטל ויליס עם הסולנית נורה ג'ונס, וביונסה (בשינוי המילים).
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 60 |  |
|  ארצות הברית | מצעד השירים העכשוויים למבוגרים | 44 |  |
|  ארצות הברית | מצעד שירי הקאנטרי | 1 |  |
|  דנמרק | היטליסטן | 19 |  |
|  הממלכה המאוחדת | מצעד הסינגלים הבריטי | 7 |  |
|  קנדה | קנדה הוט 100 | 84 |  |
|  שוודיה | סוורייטופליסטן | 16 |  |
מיקומי שיא > גרסתה של ביונסה > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  ארצות הברית | מצעד שירי הקאנטרי | 94 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 1,000,000 |
| הממלכה המאוחדת (BPI) | 3× פלטינה | 1,800,000 |
סיכום
| בכל העולם | — | 2,800,000 |
הערות שוליים

↑  Year-end Charts – Hot Country Songs, בילבורד, ‏2024
↑  '"`UNIQ--templatestyles-00000004-QINU`"'"Gold & Platinum - RIAA". RIAA (באנגלית אמריקאית). נבדק ב-2018-07-29.
↑  Dolly Parton, Jolene, Single, BPI (באנגלית)
| בקי ג'י |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Mala Santa • Esquemas • Esquinas • Encuentros |  |
| מיני-אלבומים | Play It Again |  |
| סינגלים | "Problem" • "Becky From the Block" • "Can't Get Enough" • "Shower" • "Can't Stop Dancin'" • "Lovin' So Hard" • "Break a Sweat" • "Sola" • "Mangú" • "Todo cambió" • "Mayores" • "Sin Pijama" • "Cuando Te Besé" • "Pienso en Ti" • "Booty" • "LBD" • "Green Light Go" • "La Respuesta" • "Dollar" • "Secrets" • "Mala Santa" • "Perdiendo la Cabeza" • "They Ain't Ready" • "Muchacha" • "Jolene" • "Tiempo Pa Olvidar" • "My Man" • "Otro Día Lluvioso" • "No Drama" • "Rotate" • "Te Va Bien" • "Ram Pam Pam" • "Fulanito" • "Only One" • "Mal de Amores" • "Baila Así" • "Pa' Mis Muchachas" • "Bella Ciao" • "Mamiii" • "No Mienten" • "Ya Acabó" • "Bailé Con Mi Ex" • "La Loto" • "Amantes" • "Te Quiero Besar" • "Arranca" • "Chanel" • "La Nena" |  |
| השתתפות בשירים | "Wish U Were Here" • "Oath" • "Quiero Bailar (All Through the Night)" • "Como Tú No Hay Dos" • "Wild Mustang" • "Take It Off" • "Si Una Vez (If I Once)" • "Que Nos Animemos" • "Díganle" • "Mi Mala (Remix)" • "Mad Love" • "Ya Es Hora" • "Don't Go" • "Bubalu" • "Banana" • "Next to You" • "Que Me Baile" • "Rebota (Remix)" • "Cómo No" • "Chicken Noodle Soup" • "Giants" • "Vai Danada (Funk Total)" • "Mala (Remix)" • "Que Maldicion (Remix)" • "Down to Miami" • "Wow Wow" • "Zona del Perreo" • "La Ducha (Remix)" |  |
| 0 | 1 | 2 |
| --- | --- | --- |
| הקודם: 2016: ליטל ביג טאון – "Girl Crush" | פרס גראמי לביצוע הקאנטרי הטוב ביותר של צמד/להקה  2017: פנטטוניקס עם דולי פרטון – "Jolene" | הבא: 2018: ליטל ביג טאון – "Better Man" |
| --- | --- |
בקרת זהויות :  MusicBrainz work: d2507d33-4bc2-3ac6-93d3-e79ad24a9712
ג'רלד שטיינברג

| --- | --- |

 לידה:  1952 (בן 73 בערך) לונדון, אנגליה, הממלכה המאוחדת הממלכה המאוחדת 
 ענף מדעי:  מדע המדינה 
 מקום מגורים:  ירושלים, ישראל ישראל
 תאריך עלייה:  1981
 מקום לימודים:  אוניברסיטת קליפורניה בברקלי  אוניברסיטת קורנל  אוניברסיטת קליפורניה בסן דייגו 
 מוסדות:  אוניברסיטת בר-אילן 
 מספר צאצאים:  4
 www.geraldsteinberg.com
 
ג'רלד (גרשון) מ. שטיינברג (באנגלית: Gerald M. Steinberg, נולד ב-1952) הוא פרופסור אמריטוס ישראלי, יליד-אנגליה, במחלקה למדעי המדינה באוניברסיטת בר-אילן, ראש העמותה "מכון לחקר ארגונים לא-ממשלתיים" המפעילה את אתר NGO Monitor שבירושלים.
יועץ לממשלת ישראל, חבר בוועדת ההיגוי למלחמה באנטישמיות במשרד ראש הממשלה, פובליציסט ועמית מחקר במרכז הירושלמי לענייני ציבור ומדינה ובמרכז בגין-סאדאת למחקרים אסטרטגיים. חבר המועצה המייעצת של Israel Law Review International.
קורות חיים

שטיינברג נולד בלונדון, אנגליה שבממלכה המאוחדת, אם כי גדל בסן פרנסיסקו, קליפורניה שבארצות הברית. לישראל עלה לראשונה ב-1971, כסטודנט. ב-1973 סיים תואר ראשון בפיזיקה ולימודי המזרח הקרוב מאוניברסיטת קליפורניה בברקלי. ב-1975 סיים תואר שני בפיזיקה מאוניברסיטת קליפורניה בסן דייגו, ב-1978 תואר שני במדעי המדינה בתחום הממשל מאוניברסיטת קורנל, שם גם השלים דוקטורט בממשל ב-1981‏. אחרי גמר לימודיו בארצות הברית עלה לישראל רשמית ב-1982.
החל מאותה שנה הוא מרצה באוניברסיטת בר-אילן ושם גם התמנה לפרופסור למדעי המדינה. בבר-אילן ייסד את התוכנית לניהול סכסוכים ומשא ומתן. מתמחה ביחסים בינלאומיים, אסטרטגיה, הגבלת תפוצת אמצעי לחימה (בפרט פירוז ותוכנית הגרעין האיראנית), דיפלומטיה אזורית ומשא ומתן בתהליך השלום, "עוצמה רכה", פוליטיקה של זכויות אדם וארגונים לא-ממשלתיים (NGO).‏
שטיינברג הוא פובליציסט ב"ג'רוזלם פוסט", ובנוסף, לעיתים קרובות מפרסם מאמרים גם בעיתונים אחרים בהם ה"פיננשל טיימס", "הרלד טריביון" ואחרים. הוא גם משמש כפרשן מומחה עבור CNN,‏ BBC,‏ NPR וכלי תקשורת אחרים.
מתגורר בירושלים בירת ישראל, נשוי, ואב לארבעה.
פעילות ציבורית

שטיינברג הוא המייסד והנשיא של מכון לחקר ארגונים לא-ממשלתיים המפעיל את מיזם NGO Monitor העוקב אחרי ארגונים לא-ממשלתיים שונים - בהם ארגוני זכויות אדם וארגוני שמאל בישראל - ומנתח את פעילותם, ובפרט את יחסם לישראל. לטענתו, ארגונים רבים מסווים פעילות אנטי-ישראלית תחת רטוריקה של זכויות אדם.
שטיינברג היה גם:
עמית של המרכז הירושלמי לענייני ציבור ומדינה
חבר ועדת ההיגוי של הפורום למלחמה באנטישמיות במשרד ראש הממשלה
חבר הוועד המנהל האקדמי של Israel Law Review
חבר בוועד האקדמי של מרכז מורשת מנחם בגין
נציג ישראל בתוכנית הסמינר הים-תיכוני של הארגון לביטחון ולשיתוף פעולה באירופה, ומשתתף בפגישות "Track Two" על תהליך השלום במזרח התיכון
חבר בצוות המחקר של אוניברסיטת האומות המאוחדות על פתרון סכסוכים, דמוקרטיה ושלום
המועצה האקדמית, מועצת אוסטרליה-ישראל ועניינים יהודיים והמכון הקנדי למחקר יהודי.
כתיבתו > ספרים (בעברית)

ג'רלד שטיינברג, מושגי יסוד ביחסים בינלאומיים - אסטרטגיה של נשק לא-קונבנציונלי, הוצאת האוניברסיטה הפתוחה, 1997
כתיבתו > מאמרים בעברית (מדגם)

מאמרים של פרופסור ג'רלד שטיינברג ב"ישראל היום"
ג'ראלד מ' שטיינברג ואלי קלוטשטיין, ‏להציל את הקופסה הכחולה - תגובה, תכלת 37, סתיו התש"ע / 2009
חקירה פרלמנטרית לאירופה, באתר nrg
משחרור אסירים למימון סעודי: כיצד בגד ארגון Human Rights Watch בייעודו המקורי, באתר המרכז הירושלמי לענייני ציבור ומדינה, 29 ביולי 2009
כתיבתו > מאמרים באנגלית (מדגם)

מאמרים ב-Times Of Israel
מאמרים באתר מרכז בגין סאדאת, אוניברסיטת בר-אילן
מאמרים ב"הארץ"
Selling Out to Soros, New York Post, September 13, 2010
Will 5771 be the year of pragmatic peace?, Canadian Jewish News, September 08, 2010
The war against Israel, The Wall Street Journal, June 7, 2010
Not Quite Free, Jerusalem Post, April 13, 2010
Israel’s right to self-defense, The Wall Street Journal, February 23, 2010
Day to mourn, not celebrate, human rights, The Australian, December 14, 2009
ראו גם

מכון לחקר ארגונים לא-ממשלתיים
דאגלס מארי
אירוערביה (תאוריה)
SIOE
ליגת ההגנה האנגלית
הערות שוליים

1 2 3  Curriculum Vitae
↑  Gerald Steinberg Biography
↑  Gerald M. Steinberg
| --- | --- |
בקרת זהויות :  NLI: 987007268585105171  BnF: cb145655999 (data)  GND: 170672298  ISNI: 0000 0000 8401 9323  LCCN: n82140266  NTA: 072784210  SUDOC: 17819672X  VIAF: 94713374   WorldCat (עם VIAF): 94713374
חנא מוויס

חנא מוויס (בערבית: حنا موياس; 1913 – 13 בפברואר 1981) היה איש ציבור ערבי-ישראלי שכיהן כחבר הכנסת בכנסת התשיעית מטעם חד"ש.
ביוגרפיה

מוויס נולד בשנת 1913 בכפר ראמה. למד בבית ספר תיכון בעכו ובבית הספר הסקוטי שבנצרת.
שירת במשטרת המנדט כמדריך בבית־הספר לשוטרים וכקצין משטרה.
בשנת 1956 נבחר למועצת הכפר וכעבור שלוש שנים לראש המועצה, תפקיד מטעמו נבחר גם לכהן כיו"ר הוועדה הארצית של הרשויות המקומיות הערביות.
במערכת הבחירות לכנסת התשיעית נבחר מטעם חד"ש כחבר הכנסת. פעילותו כחבר ועדת הכלכלה וועדת הפנים ואיכות הסביבה נמשכה עד לפטירתו.
דוגלאס סנטוס

דוגלאס דוס סנטוס ג'וסטינו דה מלו (בפורטוגזית: Douglas dos Santos Justino de Melo; ‏נולד ב־22 במרץ 1994), הידוע בפשטות בשם דוגלאס סנטוס, הוא כדורגלן ברזילאי המשחק בעמדת הבלם בזניט סנקט פטרבורג ובנבחרת ברזיל.
קריירת מועדונים > נאוטיקו

הוא שיחק בקבוצת הנוער של נאוטיקו משנת 2009. למשך זמן קצר נשלח לקורינתיאנס אך אחרי עונה לא מוצלחת חזר לנאוטיקו ובעונת 2012 צורף לקבוצה הבוגרת.
ב-15 בפברואר 2012 עשה את הופעת הבכורה במועדון, בניצחון הביתי על סנטראל. את שער הבכורה הבקיע ב-26 בפברואר, כשהגיע את השער השני בניצחון 1–3 על בלו ז'ארדים.
ב-18 ביולי 2012 עשה את הופעת הבכורה בליגת העל הברזילאית בכדורגל בניצחון הבייתי 3–0 על אתלטיקו פונטה פרטה. את שער הבכורה בליגת העל הבקיע ב-10 באוקטובר, בניצחון החוץ 1–2 על אותה פונטה פרטה.
קריירת מועדונים > גרנדה / אודינזה

ב-12 ביולי 2013, דוגלאס חתם ל-5 שנים בקבוצת גרנדה מהלה ליגה. בספטמבר, השואל לאודינזה. את הופעת הבכורה בליגת העל האיטלקית בכדורגל עשה ב-21 בדצמבר 2013, כשעלה בהרכב הפותח בניצחון החוץ 2–1 על ליבורנו. בינואר 2014 נרכש על ידי אודינזה.
קריירת מועדונים > אתלטיקו מיניירו

באוגוסט 2014 הושאל לקבוצת אתלטיקו מיניירו למשך שנה. את הופעת הבכורה בקבוצה עשה בשוויון המאופס נגד קוריטיבה ב-31 באוגוסט.
ב-20 ביולי 2015, הוחתם תמורת 3 מיליון יורו לחוזה של 4 שנים.
קריירת מועדונים > המבורג

באוגוסט 2016 הוחתם על ידי המבורג הגרמנית למשך שלוש שנים. הוא התבלט כשחקן הגנה מרכזי והופיע ב-88 משחקים במדי המבורג.
קריירת מועדונים > זניט

ביולי 2019 חתם בזניט סנקט פטרבורג מליגת העל הרוסית בכדורגל תמורת 10.8 מיליון יורו למשך 5 שנים. ב-14 ביולי 2019 עשה את הופעת הבכורה במועדון, בניצחון הביתי על טמבוב. ב-3 באוגוסט 2019 הבקיע שער עצמי במשחק שהסתיים בשוויון 1-1 עם קרסנודאר. את שער הבכורה רשם במשחק נגד טמבוב במחזור הרביעי של עונת 2020/2021 ב-22 באוגוסט 2020. בספטמבר 2021 חוזהו בקבוצה הוארך עד 2026.